**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti trumpalaikį ir ilgalaikį turtą Klaipėdos miesto savivaldybės biudžetinėms įstaigoms valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Klaipėdos vaikų globos namai „Smiltelė“ kreipėsi į Klaipėdos miesto savivaldybę su prašymu perduoti ilgalaikį ir trumpalaikį turtą biudžetinei įstaigai Neįgaliųjų centrui „Klaipėdos lakštutė“. Klaipėdos miesto savivaldybės tarybos 2016 m. gegužės 26 d. sprendimu Nr. T2-151 dalis (perduotas plotas – 180,05 kv. m) Klaipėdos vaikų globos namų „Smiltelė“ patalpų, esančių Smiltelės g. 14, Klaipėdoje, buvo perduotos Neįgaliųjų centrui „Klaipėdos lakštutė“ valdyti patikėjimo teise. Kadangi minimose patalpose yra sumontuota virtuvinė technika, todėl tikslinga minimą turtą perduoti Neįgaliųjų centrui „Klaipėdos lakštutė“.

Vykdant ES lėšomis finansuojamą projektą „Technologijų, menų ir gamtos mokslų infrastuktūra“ (projekto kodas Nr. VP3-2.2-ŠMM- V-01-001), buvo įgytas ilgalaikis ir trumpalaikis turtas. Minimas turtas turi būti perduotas Klaipėdos Maksimo Gorkio pagrindinei mokyklai, Klaipėdos „Versmės“, Klaipėdos Martyno Mažvydo ir Klaipėdos Simono Dacho progimnazijoms.

Klaipėdos miesto socialinės paramos centras (toliau Centras) kreipėsi į Klaipėdos miesto savivaldybės administraciją, prašydamas suteikti papildomas patalpas įstaigos veiklai vykdyti dėl pagausėjusių darbo apimčių. Atsilaisvinus negyvenamosioms patalpoms Taikos pr. 107-61, Klaipėdoje, šios patalpos valdyti patikėjimo teise gali būti perduodamos Centrui. Planuojama, kad šiose patalpose dirbs Centro socialinė darbuotoja, atsakinga už užsieniečių, gavusių prieglobstį Lietuvoje, integraciją Klaipėdos mieste bei dvi psichologės, teikiančios psichologinio konsultavimo paslaugas.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA. 2016-09-14 Klaipėdos vaikų globos namų „Smiltelė“ rašto Nr. S-163-(1.12.) kopija, 1 lapas.

Skyriaus vedėjas Edvardas Simokaitis